आईएएस विनीत चौधरी ने मांगी तीन साल की छुट्टी
प्रदेशसरकार में 1982 बैच के आईएएस अधिकारी विनीत चौधरी पहले अपने तबादले से नाराज थे। अब इन्होंने सरकार ने तीन साल की एक्सट्रा ऑडिनरी लीव मांगी है। राज्य सरकार ने इसे सैंद्धांतिक तौर पर मंजूर कर दिया है, लेकिन इनकी सर्विस के तीन साल बचे होने के कारण कार्मिक विभाग ने इनसे पूछा है कि किस समय तक यह छुट्टी पर जाना चाहते हैं। इनकी सेवानिवृत्ति सिंतबर 2018 में हैं। ऐसे में इनकी सेवाएं तीन साल की नहीं बची हैं। इसलिए कार्मिक विभाग ने इनसे कितने समय के लिए छुट्टी जाना है, इसकी तिथि मांगी है। सरकार को दिए गए आवेदन पत्र के साथ आईएएस अधिकारी ने निजी कंपनी में मिली असाइनटमेंट का हवाला दिया है। हैरानी की बात तो यह है कि मई 2016 में सीएस की सेवानिवृत्ति के बाद विनीत चौधरी सीएस की दौड़ में भी काफी आगे होने थे। ऐसे में इनका अचानक सरकार से लंबी छुट्टी लेने का मामला कई सवाल खड़ा करता है। वर्तमान सरकार के समय में भी एक मर्तबा सीएस के छुट्टी जाने पर सरकार ने इन्हें ही अतिरिक्त कार्यभार सौंपा था। इनसे पहले वरिष्ठता में आईएएस दीपक सानन आैर अजय मित्तल है, लेकिन सरकार इससे पहले भी एक बार इन्हें मुख्य सचिव का अतिरिक्त कार्यभार सौंप चुकी है। इन्होंने इसी साल शहरी विकास विभाग से बदले जाने के फैसले पर सवाल उठाए थे। इसके साथ ही इन्होंने अपने तबादले से पहले स्टेट सिविल बोर्ड की बैठक करने का मामला भी उठाया था।
वर्तमान में आईएएस अधिकारी विनीत चौधरी प्रदेश सरकार में अतिरिक्त मुख्य सचिव स्वास्थ्य के पद पर तैनात है। इससे पहले इनके पास आईपीएस आैर शहरी विकास विभाग का जिम्मा भी रह चुका है।
hin_Deva hin_Deva hin_Deva